Publication: Magyar Közlöny
Issue: MK-2005-171 (Year: 2005, Number: 171)
Era: 2004-2010
Section: 1994. évi XLII. törvény (a továbbiakban: Eximtv.) 20. §
Paragraph Index: 470

14. pontjában meghatározottak szerint levonandó tételek összegét – negatív elõjel nélkül – kell itt összesíteni. 20 Amennyiben az alapvetõ tõke negatív értéket mutat, ebben az esetben a járulékos tõke összegét nem lehet a szavatoló tõkénél számításba venni. A részletezõ sorokban minden (bel-, illetve külföldön létesített) hitelintézetbe (ideértve a hitel- és takarékszövetkezetet is), pénzügyi vállalkozásba, biztosítóba, beleértve a Hpt.-ben megfogalmazott viszontbiztosítót is és befektetési vállalkozásba (a továbbiakban: PIBB) történt részesedésekkel és az ezen vállalkozások számára nyújtott alárendelt kölcsöntõkével kapcsolatosan kimutatott állományok könyv szerinti nettó értékét kell kimutatni, függetlenül attól, hogy a hitelintézet azokat a könyveiben hol tartja nyilván. A külföldi vállalkozás esetében a telephely szerinti ország elõírása, engedélye, illetve a magyar jogszabályok által meghatározott tevékenység alapján kell eldönteni, hogy milyen PIBB vállalkozásként veendõ figyelembe. A 41.11, illetve a 41.12 sorokba azoknak a PIBB részesedéseknek, illetve ezen vállalkozások részére nyújtott alárendelt kölcsöntõkének a könyv szerinti (értékvesztéssel csökkentett) nettó értékét kell feltüntetni, amelyekben a hitelintézet befolyásoló részesedéssel rendelkezik. A Hpt. szerint a befolyásoló részesedésnél nemcsak a közvetlen, hanem a közvetett befektetések értékét is figyelembe kell venni. A 41.21, illetve a 41.22 sorokba azoknak a PIBB részesedéseknek , illetve a részükre nyújtott alárendelt kölcsöntõkének a könyv szerinti (értékvesztéssel csökkentett) nettó értékének együttes összegét kell feltüntetni, amelyekben a hitelintézet nem rendelkezik befolyásoló részesedéssel. (Ezek az adatok a limit kiszámításához szükségesek, és nem vonandók le a szavatoló tõkébõl.) 41.3 Nem befolyásoló PIBB részesedés és alárendelt kölcsöntõke együttes összegének limit feletti része Itt az elõzõ (41.1 és 41.2) sorokban kimutatott minden nem befolyásoló részesedésû PIBB vállalkozásban (beleértve a Hpt.-ben megfogalmazott viszontbiztosítót is) meglévõ részesedés, valamint az ilyen vállalkozások számára nyújtott alárendelt kölcsöntõkeként nyújtott hitel együttes nettó összegének a módosítandó szavatoló tõke 10%-át meghaladó értéket kell feltüntetni.

Source: https://magyarkozlony.hu/hivatalos-lapok/cc55bf5e9cdda2583f6e1132c33d135c72417f90/dokumentumok/c090098feb6daa75ed35cc6dfdace37fc03cc91c/letoltes